सरकारी हाई स्कूल विर्क खुर्द में डीईओ सेकंडरी मनिंदर कौर के निर्देशानुसार वीरवार को कराटे मुकाबले कराए गए। मुख्यातिथि पसवक कमेटी के चेयरमैन सरपंच बलतेज सिंह विर्क ने बच्चियों को आशीर्वाद दिया। रमसा के अधीन मिली ग्रांट के अधीन नौवीं-दसवीं की लड़कियों के लिए कराटे ट्रेनिंग प्रोग्राम रखा गया। लड़कियों को 60 दिन कराटे ट्रेनिंग के बाद नौवीं व दसवीं की लड़कियों के मुकाबले करवाए गए। इन बच्चियों को कराटे में ब्लैक बैलेट बिंदू ने कराटे की ट्रेनिंग दी। इन मुकाबलों में अमनदीप कौर, अकविंदर कौर व वीरपाल कौर ने क्रमश: पहला, दूसरा व तीसरा स्थान हासिल किया। दसवीं की इन छात्राओं को क्रमश: 800, 500 व 300 रुपए के चेक देकर सम्मानित किया गया। इस अवसर पर स्कूल के इंचार्ज रशपाल कौर, गगनदीप सिंह, सुखदीप कौर, राजवंत कौर, हरभगवान दास पीटीआई, इंद्रजीत कौर, मीनू गोयल व समूह कमेटी मेंबर हाजिर रहे।